চাঙারি
চাঙারি (বিকল্প বানান: চাঙ্গারি) বাংলাদেশ ও পশ্চিমবঙ্গে প্রচলিত বাঁশ বা বেত দিয়ে তৈরি টুকরি জাতীয় একপ্রকার পাত্র বা আধেয়। এটি নানা রকমের হয়ে থাকে যেমন ধামা বা ঝুড়ি। অঞ্চলভেদে এটি বিভিন্ন আকারের ও রকমের হয়ে থাকে এবং বিভিন্ন অঞ্চলে আকার ও আকৃতি অনুসারে বিভিন্ন নামে (চেঙ্গারি, চেঙারি, চ‍্যাঙারি ইত্যাদি) ডাকা হয়ে থাকে। মেদিনীপুরে এটিকে ঠেকা নামেও ডাকা হয়। সাধারণত বাঁশের তৈরি পাত্রবিশেষ বা ঝুড়িকেই চাঙারি বলা হয়। তবে প্রকৃতপক্ষে চাঙারি বলতে বাঁশের চাঁচলা দিয়ে তৈরি শক্তপোক্ত বেড় দেওয়া ঝুড়িকে বুঝানো হয়।